Document ID: 31997R1909

KOMISSION ASETUS (EY) N:o 1909/97,
annettu 30 päivänä syyskuuta 1997,
tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen vahvistamisperusteista annetun asetuksen (EY) N:o 1222/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden jalostamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan ensimmäisen alakohdan,
sekä katsoo, että
tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen vahvistamisperusteista 30 päivänä toukokuuta 1994 annetun komission asetuksen (EY) N:o 1222/94 (2), sellaisena kuin se on viimeksi muutettuna asetuksella (EY) N:o 1341/97 (3), liitteessä B esitetään luettelo tavaroista, joille tukea voidaan myöntää; tämä luettelo on laadittu asetuksen (EY) N:o 1222/94 1 artiklan 1 kohdassa mainituissa asetuksissa olevien liitteiden perusteella, ja
maito- ja maitotuotealan yhteisestä markkinajärjestelystä 27 päivänä kesäkuuta 1968 annetun asetuksen (ETY) N:o 804/68 (4) liitettä muutettiin asetuksella (EY) N:o 2931/95 (5); viimeksi mainittua asetusta on korjattu komission asetuksella (EY) N:o 1812/97 (6), jotta CN-koodiin 1901 90 91 kuuluvien tavaroiden osalta säilytettäisiin oikeus tuen myöntämiseen; näin ollen on muutettava asetuksen (EY) N:o 1222/94 liitettä B mainitun asetuksen 8 a artiklassa säädettyjen ehtojen mukaisesti,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1222/94 liitteessä B CN-koodin 1901 90 91 osalta rasti seitsemänteen sarakkeeseen (maitotuotteet).
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta sovelletaan 16 päivästä heinäkuuta 1997 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 1997.

Labels: 3
17
6